izzako/sundanese-pixelgpt huggingface dataset:
Pleyte (1906), atawa dina Wawacan Guru Gantangan dicaritakeun, yén Kentring Manik Mayang Sunda atawa Nyi Ken Buniwangi nyaéta prameswarina Prabu Siliwangi
Putrana ngaranna Guru Gantangan
Ngaran Buniwangi di sabagéan masarakat tradisional nu dumuk di wewengkon Bandung kalér masih kungsi disebut mantra-mantra nalika ngalakukeun upacara salametan
Nepi ka di wewengkon Punclut aya lokasi nu dianggap sakral jeung dipahing keur ngucapkeun kecap-kecap kasar atawa sombong
Lamun hal éta dilakukeun, ku kituna biwir jalma nu éta bakal terus calangap
Saha Buniwangi teu kungsi dijelaskeun dina sajarah Sunda
Naha asalna ti ngaran Nyi Ken Buniwangi alias Kentring Manik Mayang Sunda atawa lain
Mung, di daérah éta sapanjang jalan ngahubungkeun Dago jeung Maribaya, sakurangna aya tilu tenpat nu dingaranan Buniwangi
salah sahijina mangrupa astana buhun nu dianggap keramat
Nurutkeun carita, Kentring Manik sateuacanna ngajaga dua sumur
Nu hiji deui ayana di lokasi nu kiwari jadi Palaguna Plaza
salah sahiji lokasi ti wangunan puseur balanja, sateuacanna aya gedong "De Kock"
Di luhur taneuh nu bakal diadegkeun wangunan éta, sateuacanna aya sumur
Sateuacan sumur éta ditimbun, nu bogana ngayakeun salametan heula ku cara meuncit munding
Hulu sato éta dikubur di sumur éta, kalawan harepanna nu nungguan sumur éta moal ngaganggu
DAMAS atawa Daya Mahasiswa Sunda nyaéta organisasi ékstra kampus nu aya di sababaraha wewengkon di Jawa Barat
Anggotana mangrupa para pamuda Sunda
Daya Mahasiswa Sunda nyaéta organisasi mahasiswa Sunda nu diadegkeun di Bandung tanggal 14 Oktober 1956
Pupuhu munggaranna nyaéta Hidayat (Hidajat) Wiradikarta
Tujuanna nyaéta sangkan pamuda Sunda “ngangkat harkat darajat Ki Sunda pikeun kajembaran bangsa Indonesia”
Teu mibanda “pretensi sukuisme, iwal ti mangrupa motivasi nu luhung inteléktual Sunda pikeun ngagelarkeun generasi séké sélér Sunda sina aub dina perjuangan jeung pangwangunan geusan nanjeurkeun bangsa katut nagara” Ti taun 1967, dibentuk pangurus puseur jeung pangurus cabang nu dipilih dina rapat anggota
Pangurus cabang aya di daérah tingkat II di Jawa Barat jeung di DKI Jakarta
Pangurus puseur aya di Bandung nu kantorna babarengan jeung Cabang Kodya Bandung, Jalan Lengkong Besar 67, Bandung
Pangurus Puseur dipilih ku wakil-wakil cabang dina rapat nu disebut Sawala Luhung
Lilana kapangurusan dua taun
Nu munggaran kapilih jadi Pupuhu Pangurus Puseur nyaéta Mumu Sutisna (1967-1969)
Alumni mimitina kagabung dina Korps Pangaping DAMAS, tapi taun 1999 diganti jadi Korps Alumni DAMAS, disingget jadi KADAMAS
Kagiatan DAMAS disusun jeung disarungsum dina Gurat-Gurat Badag Paguyuban nu ngawengku widang kamahasiswaan, kamasarakatan, pangwangunan jeung kabudayaan
Kagiatan rutin dina widang kamahasiswaan nyaéta Latihan Kepemimpinan, Seminar Kamasarakatan jeung Kabudayaan
DAMAS ogé ngayakeun bakti sosial
DAMAS ngamajukeun konsep pangwangunan daerah ka Pemda Jabar
Dina widang kasenian, DAMAS unggal dua taun ngayakeun Pasanggiri Tembang Sunda Cianjuran
Loba alumni DAMAS nu mibanda kalungguhan nu penting di lingkungan Pemda Jabar
Panci nyaéta ngaran wawadahan nu kaasup parabot dapur atawa lalayah tina logam, maké turub jeung dirampud ku imilye, aya ogé nu dijieun tina aluminium
Salian ti éta panci téh kagunaanana paranti masak
Dijieunna tina logam (aluminium, waja, jsb), aya ceulian dina sisi-sisina, wangunna silinder atawa leutik dina bagéan handapna, biasana dipaké pikeun masak cai, sayur kuah, jsb
Panci nyaéta pakakas masak keur ngulub atawa ngasakan kadaharan anu aya kuahan
Aya ogé panci nu dijieun tina beusi alumunium atawa "stainless steel"
Saptonan nyaéta salah sahiji warisan karuhun Kabupatén Kuningan, talari anu mangrupa pasanggiri kaparigelan dina naék kuda sarta ngasupkeun tumbak kana liang anu aya di handapeun ember anu digantung di luhur tempat anu geus disadiakeun ku panitia saptonan
Talari Sapton anu dituturkeun ku kuda-kuda Kuningan anu kawentar kuda anu pohara kesit ieu sok mintonkeun hiji hal anu metot, sok aya waé kajadian-kajadian anu unik boh anu dipintonkeun ku kusir kuda boh ku kuda éta sorangan
Tradisi saptonan mangrupa Pasanggiri nu sok dilaksanakeun saban poé Saptu, ku kituna dibéré ngaran saptonan ti istilah saptuan (saban Saptu) dina minggu pamungkas unggal bulanna sabada para Lurah réngsé miluam seba (rapat dinas) di tingkat kewedanan
Ogé bisa dipintonkeun unggal sataun sakali dina tanggal 31 agustus anu dingaranan Pésta Raja
Ieu tradisi pernah ngalaman masa kajayaan dina jaman penjajahan Walanda
Baheula teu sakabéh jalma bisa miluan tradisi ieu sabab baheulamah tradisi ieu dihususkeun pikeun para Lurah atawa pupuhu désa tapi sabada Walanda ingkah ti Indonésia, saha waé bisa miluan tradisi saptonan anu penting boga kahayang jeung kuda
Saptonan di mimitian ku gamelan gong renteng sedengkeun tempat pikeun saptonan anu mangrupa lapang geus dipasangkeun tihang awi sapanjang 8 méter jeung jangkung 2,5 méter dina bagéan tengahna diteundeun dua émbér anu silih pajauh, dina émbér éta dibéré beusi gépéng nu geus di liangan tengahna, pikeun dicolok ku pamilon maké tumbak
Tumbak pikeun nyolok éta émbér panjangna 2,5 méter nu dijieun tina awi atawa kai
Saméméh acara dimimitian pamilon kudu ngurilingan lapang 3 kuriling pikeun pamanasan
Sabada éta pamilon anu disebut ngarana mulai mintonkeun kamahéranna dina numpakan kuda dina wangun ibingan
saterusna pamilon katut kudana lumpat gancang pikeun ngasupkeun tumbak kana émbér anu geus disadiakeun di tengah lapang
Musieum Pos mangrupa musieum nu ayana di beulah katuhu Gedung Kantor Pusat PT Pos Indonésia di Jalan Cilaki 73
Wangunanna aya disisi beulah wétan Gedung Saté
Mimitina, wangunan anu dirancang ku arsiék J. Berger jeung Leutdsgebouwdienst ieu ngaranna Pos Telegrap dan Telepon (PTT)
Musieum ieu diwangun dina kaping 27 Juli 1920 anu gedongna saluas 700 meter persegi, diwangun dina lahan saluas 706 meter persegi
Ciri khas arsitéktur musieum ieu téh sarupa jeung arsitéktur Italia dina zaman "Renaissance."
Ayeuna Musieum ieu ogé difungsikeun pikeun kantor pos
Saangeus kamerdékaan, Musieum Pos geus lima kali robah ngaran jeung lambang
Parobahan anu kahiji janten Jawatan PTT dina taun 1945 nepi ka taun 1961
Parobahan anu kadua janten PN Postel dina taun 1962 nepi ka taun 1965, dirobah deui janten PN Pos dan Giro dina taun 1965 nepi ka 1978
Teras parobahan anu kaopat nyaéta Perum Pos dan Giro dina taun 1978 nepi ka taun 1995
Tungtungna, kaping 20 Juni 1995, ngaran jeung status dirobah ti Perusahaan Umum Pos dan Giro janten PT
Ku kituna, ngaran musieum ogé dirobah ti Museum Pos dan Giro janten Musieum Pos nepi ka ayeuna
Sistem Kode Pos Indonésia diresmikeun dina kaping 27 Séptémber taun 1982, bareng jeung kagiatan Pameran Pos dan Giro pikeun internal Perum Pos dan Giro ku Diréktur Utama Perum Pos dan Giro
Sataun ti éta, dina kaping 27 Séptémber 1983, diresmikeun Musieum Pos dan Giro ku Achmad Tahir salaku Menteri Pariwisata, Pos dan Telekomunikasi
Dina kaping éta ogé aya parayaan Hari Bakti Postel ka 38
Muséum geus mibanda koleksi wanda-wanda jeung peralatan nu aya hubunganna jeung prosés sajarah pos ti mangsa ka mangsa, salila lima mangsa pamaréntahan
nyaéta ti mangsa Kumpeni jeung "Bataafsche Republiek" (1707-1803), mangsa pamaréntahan Daendels (1808-1811), mangsa pamaréntahan Inggris (1811-1816), mangsa pamaréntahan Hindia Walanda (1866-1942), mangsa Jepang (1942-1945) jeung mangsa Kamerdikaan.Basa aya pamindahan kakuasaan Indonésia ti Walanda ka Jepang, Musieum Pos sarta koléksina teu kaurus
Musieum ieu pikeun masarakat umum anu koleksina nyaéta prangko-prangko ti Indonesia jeung luar negeri
Dina basa Perang Dunya kadua, musieum ieu teu kaurus
Dina kaping 18 Désémber taun 1980, Direksi Perum Pos dan Giro ngabentuk Panitia Persiapan Pendirian Museum Pos dan Giro anu tugasna nyaéta ngumpulkeun benda-benda anu aya nilai sajarahna anu badé dijadikeun eusi musieum
Musieum éta téh teu saukur ngan miboga prangko-prangko waé, tapi ogé poto-poto, pakakas pos jeung sajabana
Saangeus gawé dina sasih-sasih saterasna, panitia téh tiasa ngumpulkeun sababaraha benda anu badé dipamérkeun pikeun masarakat umum dina kagiatan Pameran Pos dan Giro anu dilaksanakeun dina 27 Séptémber taun 1982
Keur kamudahan pangunjung, materi koleksi dibagi dina tilu kelompok saluyu jeung sipatna
Kelompok Sajarah, Kelompok Filateli, jeung Kelompok Pakakas Pos
Koléksi sajarah nyayogikeun informasi ngeunaan sajarah museum ti mimiti nepi ka zaman ayeuna
Koléksi filatéli patali jeung prangko anu mana jalma anu resep ngumpulkeun prangko disebat filatélis, nepi ka ayeuna aya 131 juta prangko, boh ti Indonésia, boh ti luar negeri
Koléksi pakakas layanan pos sapertos timbangan pakét, pakakas keur nyitak prangko, serat-serat penting, armada anu nganterkeun serat, jeung sajabana
Musieum Pos miboga koléksi prangko anu kahiji di dunya anu ngaranna "Penny Black."
Prangko éta ditémpél di dinding jeung aya tulisan "The Penny Black" anu diterbitkeun ku pamaréntah Inggris dina kaping 6 Mei 1840
Prangko éta dijieun dumasar kana idé ti salah sahiji guru di Inggris, Rowland Hill
Dina prangkona, aya gambar beungeut Ratu Victoria (1819 – 1901)
Prangko "Penny Black" dicitak ku warna hideung jeung aya tulisan "one penny" (dumasar kana nominal dina prangko) di bagéan handap, di bagéan luhurna aya tulisan "postage"
Ku sabab Inggris nerbitkeun prangko éta, negara-negara nu sanés sapertos Amerika Serikat jeung Perancis ogé nerbitkeun prangko
Di Indonésia, prangko anu kahiji diterbitkeun ku pamaréntah dina taun 1864 anu warnana beureum
Dina prangko éta, aya gambar beungeut Raja Walanda Willem III
Nepi ka taun 2018, Indonésia boga koléksi prangko tématik kirang leuwih 140.000 ti jero jeung luar negeri anu tos aya ti taun 1840
Prangko-prangkona disimpen dina jero papan kayu anu ditutupan ku kaca
Koléksi prangko tématik nu aya di antawisna nyaéta prangko anu aya gambar pahlawan, tatangkalan jeung sasatoan
Dina musieum ieu, aya rohangan anu nempokeun serat emas anu diserat ku raja-raja nusantara
Serat éta pikeun Komandan jeung Jenderal Walanda
Serat éta janten catatan sajarah ngeunaan cara komunikasi jeung diplomasi raja-raja baheula jeung pihak Walanda
Serat emas diserat dina basa daérah ngagunakeun alat tulis mangrupa kertas, daun lontar jeung nipah, emas, perunggu jeung sajabana
Pamaréntah Indonésia basa éta jeung pamaréntah badé ngabina hubungna anu leuwih hadé
Tujuan ti nyerat surat salian ti éta nyaéta pikeun ngahormatan kana sagala rupi tulisan anu aya di masarakat
Serat ti raja-raja nusantara tos dijieun salila leuwih ti opar ratus taun dina basa Melayu jeung ngagunakeun aksara Jawi (aksara Arab-Persia)
Aya unsur senina ogé dina nyieun serat ku sabab diserat ngandelkeun kaahlian tangan
Salian ti koléksi prangko, Musieum Pos ogé boga 200 koléksi anu patali jeung layanan pos sapertos timbangan serat, pakakas citak prangko, kotak serat jeung cap pos
Aya ogé pakéan anu sok dipaké ku kurir pos sarta sapéda motor jeung sapéda ontél pikeun nganterkeun serat
Salian ti prangko, aya ogé kotak surat atawa "Brievenbus" anu kaasup koléksi Musieum Pos
Kotak surat mimiti dipasang dina taun 1829 ku Kantor Pos Batavia, saterasna dipasang ku kantor-kantor pos anu aya di daérah nu sanés
Kotak surat biasana dipasang dina tempat anu stratégis sapertos di pusat kota jeung caket ka gedong-gedong pamaréntahan
Dina taun 2013, Musieum Pos ieu tos dilengkepan ku pakakas "Win Audio" anu fungsina pikeun pituduh keur masarakat anu datang ka musieum
Aranjeunna tiasa ngarasakeun keliling ka sabuderureun musieum tanpa ngurangan nilai-nilai atikan
"Kadé kaliru jeung Nagri" "Pikeun kagunaan lian, tempo Nagara (disambiguasi)" Hiji nagara mangrupa hiji komunitas pulitis nu kaatur dina hiji pamaréntahan
Nagara bisa mangrupa nu daulat jeung bisa miboga hiji kakawasaan dina inisiasi légal dina tanaga jeung heunteu ngagumantung, atawa jadi subjék tina nagara nu lian
Curug Bangkong nyaéta obyék wisata di Kabupatén Kuningan di désa kertawirama
Curug bangkong mibanda jangkung 23 méter kalayan rubak kira-kira 3 méter
Daya cai Curug ieu perenahna lamun usum hujan datang, jumlah cai nambahan leuwih gedé nu ngajadikeun curug kabeulah jadi dua
Sajaba éta kaéndahan curug, tétéla aya hal anu séjén mangrupa carita-carita ti "dunya séjén" anu sok ngawarnaan di mana ayana
Béjana, loba nu datang datang ka curug ieu teu saukur ulin, tapi pikeun tujuan séjén, kawas néangan berkah sarta moro kesaktian
Nurutkeun carita ti masarakat kira-kira curug, baheula basa aya saurang kolot ngaranna Wiria, asalna ti Ciamis
Manéhna sok tapa di unggal tempat, anu keur ngalalana
Teu kahaja manéhna manggihan hiji curug
Tuluy manéhna hayang tapa di éta curug pikeun nambah kasaktian
Ogé manéhna yakin lamun di tempat éta ogé manéhna baris bisa "ilafat"
Singket carita, manéh ngajarkeun masarakat ngajieun gula beureum anu tuluy jadi pakasaban sapopoé masarakat désa Kertawirama
Hiji waktu, Wiria anu disebut abah Wiria ku masarakat désa Kértawirama ngarasa aya anu ngaharéosan pikeun tapa deui di éta curug, harita tapana lain sapoé atawa dua poé tapi mangtaun-taun nepi ka masarakat hariwang abah wiria moal balik deui
Sabada éta masarakat néang abah wiria ka curug tapi teu kapanggih dedegannana, nepi ka masarakat nyimpulkeun yén Abah wiria ngajirim jadi bangkong sabab saprak abah Wiria teu kapanggih sok aya sora bangkong padahal di sabudeureun curug jarang kapanggih bangkong
ti dinyaéta curug dingaranan curug bangkong, sabab dipercaya curug éta di jagaan ku abah wiria anu ngajelma jadi bangkong
Nagara atawa Negara bisa ngalih ka:
Angelina Jolie nyaéta aktris Amerika anu lahir 4 juni taun 1975 di Los Angeles, California
Angelina Jolie ogé lian ti aktris tapi jadi modél anu kasinugrahan jadi duta Perserikatan Bangsa Bangsa (PBB) anu nguruskeun perdamaian dunya
Budak awéwéna Jon Voight jeung Marchelina Bertrand ieu ngamimitian karirna salaku modél nalika umurna 14 taun di LA, New York jeung London.Sanggeus dua taun, manéhna nyobaan akting di téater
Tina téater tuluy ka dunya "layar lébar" mimitina taun 1993, Cyborg 2 anu dituluykeun kana Without Evidence, Hanckers dina taun 1995, Mojave Moon, Love Is All There Is taun 1996, Playing God taun 1997, Pushing Tin, Bone Collector taun 1998, Girl, Interupted taun 1999 jeung Gone In Sixty Seconds taun 2000
Tapi ngaranna mimiti moyan di Holywood dina laga "Lara Croft: Tomb Raider" 2001 jeung panampilanana anu bisa disebut berani, "Original Sin" 2001
Tuluy, Jolie ogé jadi pamaén dina film "Life Or Something Like It" 2002, "Lara Croft Tomb Raider: The Cradle Of Life" 2003, "Beyond Borders" 2003, "Taking Lives" 2004, "Shark Tale" 2004, "Sky Captain And The World Of Tomorrow" 2004
"Katénaran" Jolie salaku Hollywood dimangpaatkeun ku Jolie pikeun kagiatan sosialna.Kampanyeu "perdamaian ogé ditingalikeun ngaliwatan karesepna nga"adopsi" orok anu teu diurus ti sababaraha nagara dunya katilu kawas nalika manéhna Maddox Chivan Jolie-Pitt anu dibabarkeun 5 Agustus 2001 tuluy diadopsi 19 Januari 2006 Kamboja sarta Pax Thien Jolie-Pitt anu babar di Vietnam, 29 November 2003 tuluy diadosi 15 Maret 2007
Anu pamungkas diadopsi nyaéta Zahara Marley Jolie-Pitt Ethiopia anu dibabarkeun 8 Januari 2005 jeung diadopsi 19 Januari 2006
Angelina ogé miboga budak asli ti kabogohna Brad Pitt, Shiloh Nouvel Jolie-Pitt, anu dibabarkeun di Ethiopia, 19 Januari 2006, jeung budak kembar Knox Leon Jolie-Pitt sarta Vivienne Marcheline Jolie-Pitt anu dibabarkeun 12 Juli 2009 di Nice, Perancis
Carita asmarana, Jolie pernah nikah jeung aktor Billy Bob Thornton jeung Jonny Lee Miller tapi duanana pipirakan
Ayeuna Jolie papacangan jeung Pitt timimiti taun 2004,nalika babarengan jadi pamaén dina film "Mr &amp; Mrs. Smith" anu harita Pitt masih kénéh jadi salaki aktris Jennifer Aniston
Jolie pernah nétélakeun yén manéhna saurang "biseksual"
Aktris Kenny Shimizu, lawan maén filmna dina Foxfire 1996 nyaéta salasahiji awéwé anu ngirut ati Jolie nepi ka Jolie bogoheun
Salaku Selebritis kahot, kahirupan Angelina Jolie dibarengan ku "bodyguard" anu jarangkung gedé, jadi Jolie tara mangkat sosoranganana.Lian ti anu kuat, bodyguardna ogé dipilih maké seléksi raray anu dipilhna sacara ketat
Curug Sidomba perenahna di Obyek Wisata Bumi Perkemahan Sidomba di handapeun suku Gunung Ciremai
Asal muasal curug ieu kapanggih sacara henteu kahaja dina taun2002 ku sawatara siswa SMP Islam Terpadu Umar Sjarifudin (ITUS) Kuningan anu keur ngalakonan hiking ngaliwatan walungan di lamping Gunung Ciremai
Curug Sidomba ieu mibanda jangkungna kira-kira 3 métér
Sedengkeun ngaran Sidomba sorangan, nurutkeun carita masarakat, tiheula tempat ieu mangrupa tempat ngamandian domba
Sajaba ti éta, leuweung di kira-kira curug mangrupa pangngonan domba
Curug ieu mangrupa salah sahiji curug jieunan anu nyérélék pas di tengah wewengkon ieu
Caina anu jernih, tiis, sarta seger, anu bersumber ti cinyusu Gunung Ciremai, sarta sagala rupa jenis lauk anu hirup di jero cai ieu kawas lauk mas sarta lauk Kancra Bodas
Cenah lauk Kancra Bodas di dieu henteu bisa ditéwak, kabuktian sabot caina dibédahkeun lauk-lauk ieu ngiles henteu némbongan
Sajaba ti éta, aturan anu pohara penting pikeun nu datang nyaéta henteu kaci méré dahar atawa nguseup lauk di wewengkon ieu sarta sarta henteu kaci ngomong garihal alatan dipercaya baris aya balukarna langsung
Nagri atawa Negri atawa Negeri atawa lianna nu mirip bisa ngalih ka:
Sumur Sindu nyaéta hiji sumur keramat titilar sajarah, nu aya di Désa Sumber Wétan Kacamatan Jatitujuh, Majaléngka